Eskom sê netwerk bly onder drukPhakamani Hadebe, uitvoerende hoof van Eskom, lê die maatskappy se jaarlikse finansiële uitslae voor by die kragvoorsiener se kantoor in Johannesburg. Foto: Simphiwe Mbokazi/ANA Eskom het gesê die kragnetwerk bly onder druk maar dat kanse vir beurtkrag dié naweek skraal is . Die kragvoorsiener het in ŉ verklaring gesê hy sal verbruikers op hoogte hou indien daar enige veranderings aan die netwerk is. Eskom het verder gesê sy multidissiplinêre spanne gaan onverpoosd voort om aan die kragvoorsiener se nege-punt-plan te werk om opwekking en operasionele prestasie te verbeter en terselfdertyd die netwerk se stabiliseer. “Ons kon daarin slaag om nuwe steenkoolkontrakte te sluit wat ons in staat sal stel om ’n toename in steenkoolvoorraadvlakke te bereik wat ’n aansienlike verbetering vanaf Desember tot gevolg sal hê, al is dit stadig. Ons korttermynstrategie om steenkoolvoorrade te verhoog by kragsentrales wat minder as die minimum dae het, is tweeledig, naamlik die verkryging van steenkool en die herleiding van steenkool van kragstasies wat genoeg voorraad het,” het Phakamani Hadebe, uitvoerende hoof van Eskom, gesê. “Ons beoog om die steenkoolvoorraadvlakke by kragstasies wat geraak word vanaf Desember te verbeter en die totale voorraaddae van gemiddeld 25 tot 28 dae te verhoog teen die einde van die huidige boekjaar.” Eskom het Suid-Afrikaners versoek om waaksaam te wees aangesien die kragvoorsiener ’n toename in steenkoolvragmotors op die paaie verwag terwyl hulle steenkool in Mpumalanga vervoer.